Diari Oficial de la Generalitat Valenciana


Sumari del DOGV 9226, del 30-11-2021 (2021/12614)

DECRET 184/2021, de 12 de novembre, del Consell, d'autorització de la implantació de nous ensenyaments universitaris oficials en universitats públiques de la Comunitat Valenciana: Universitat de València-Estudi General, Universitat Politècnica de València, Universitat Jaume I de Castelló i Universitat Miguel Hernández d'Elx.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9226

Data del DOGV
:   30-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12714


Data del document
:   12-11-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Correcció d'errades

 Descriptors 

:   * Conselleria d'Innovació, Universitats, Ciència i Societat Digital
    * universitat

DECRET 184/2021, de 12 de novembre, del Consell, d'autorització de la implantació de nous ensenyaments universitaris oficials en universitats públiques de la Comunitat Valenciana: Universitat de València-Estudi General, Universitat Politècnica de València, Universitat Jaume I de Castelló i Universitat Miguel Hernández d'Elx. [2021/12372]  
  
Les universitats públiques que figuren en els annexos I, II, III i IV d'aquest decret, han sol·licitat l'autorització per a implantar ensenyaments universitaris oficials de grau, màster i doctorat en el curs 2021-2022.  
La Llei orgànica 6/2001, de 21 de desembre, d'universitats, en l'article 37 estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir aquests ensenyaments oficials i expedir els títols corresponents, amb validesa en tot el territori nacional, les universitats han de posseir l'autorització pertinent de la comunitat autònoma, segons el que es disposa en la seua legislació, i obtindre la verificació del Consell d'Universitats que el pla d'estudis s'ajusta a les directrius i condicions establides pel Govern. En idèntic sentit es pronuncia l'article 24.1 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
L'Ordre 86/2010, de 15 de novembre, de la Conselleria d'Educació, estableix el procediment per a la implantació d'ensenyaments universitaris oficials de grau, màster i doctorat en les universitats de la Comunitat Valenciana i en l'article 16 determina que correspon al Consell, per decret, acordar la implantació dels ensenyaments conduents a l'obtenció d'aquests títols.  
Consta en l'expedient la justificació de les universitats del compliment dels requisits exigits per la normativa esmentada. El Consell Valencià d'Universitats i de Formació Superior ha sigut informat de la proposta d'autorització per a la implantació dels ensenyaments en la sessió de 22 de febrer de 2021.  
Per això, vistos els articles 8 i 35.2 de la Llei orgànica 6/2001, de 21 de desembre, d'Universitats; l'article 3.3 del Reial decret 1393/2007, de 29 d'octubre, pel qual s'estableix l'ordenació ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de coordinació del sistema universitari valencià, a proposta de la consellera d'Innovació, Universitats, Ciència i Societat Digital, de conformitat amb l'article 28.c de la Llei 5/1983, de 30 de desembre, de la Generalitat, del Consell, i amb la deliberació prèvia del Consell, en la reunió de 12 de novembre de 2021,  
  
  
DECRETE  
  
Primer  
S'autoritza a les universitats públiques: Universitat de València-Estudi General, Universitat Politècnica de València, Universitat Jaume I de Castelló i Universitat Miguel Hernández d'Elx, la implantació en el curs 2021-2022, dels ensenyaments universitaris oficials de grau, màster i doctorat, per a un màxim de places de nou ingrés que figuren en els annexos I, II, III i IV d'aquest decret.  
  
Segon  
Aquestes autoritzacions es posaran en coneixement del Ministeri d'Universitats, amb la finalitat que aquest eleve al Govern la proposta per a l'establiment del caràcter oficial dels títols i la inscripció d'aquests en el Registre d'Universitats, Centres i Títols (RUCT), d'acord amb el que es disposa en l'article 26 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
Tercer  
El seguiment dels plans d'estudis verificats pel Consell d'Universitats el realitzarà l'Agència Valenciana d'Avaluació i Prospectiva al cap de dos anys de la implantació, excepte en el cas que aquest procés se solape amb la renovació de l'acreditació.  
  
Quart  
Abans del transcurs de quatre anys per als màsters i de sis anys per als doctorats i els graus de 240 crèdits, comptadors des de la data de la verificació inicial o des de l'última acreditació, els títols hauran d'haver renovat l'acreditació en els termes establits en els articles 24, apartat 2 i 27 bis del Reial decret 1393/2007, de 29 d'octubre, pel qual s'estableix l'ordenació d'ensenyaments universitaris oficials.  
  
  
Cinqué  
L'aplicació i el desenvolupament d'aquest decret no podran tindre incidència en la dotació dels capítols de despesa assignada a la Conselleria d'Innovació, Universitats, Ciència i Societat Digital, i en tot cas haurà de ser atesa amb els mitjans personals i materials de les universitats.  
  
Sisé  
Aquest decret tindrà efectes l'endemà de la publicació en el Diari Oficial de la Generalitat Valenciana.  
  
Contra aquest decret, que posa fi a la via administrativa, de conformitat amb el que s'estableix en l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de la publicació en el Diari Oficial de la Generalitat Valenciana, d'acord amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament, es podrà interposar un recurs de reposició davant el Consell, en el termini d'un mes comptador des de l'endemà de la publicació d'aquest decret en el Diari Oficial de la Generalitat Valenciana, segons el que s'estableix en l'article 124 de la Llei 39/2015, abans esmentada, sense que es puguen interposar simultàniament els dos recursos esmentats.  
Tot això sense perjudici que persones interessades puguen exercir qualsevol altra via que estimen oportuna.  
  
València, 12 de novembre de 2021  
  
El president de la Generalitat,  
XIMO PUIG I FERRER  
  
La consellera d'Innovació, Universitats,  
Ciència i Societat Digital,  
CAROLINA PASCUAL VILLALOBOS  
  
  
  
  
ANNEX I  
  
UNIVERSITAT DE VALÈNCIA-ESTUDI GENERAL  
  
DOCTORAT  
Títol Nre. places Centre  
Programa de doctorat en Nanociència i Nanotecnologia per la Universitat d'Alacant; la Universidad de Castilla-La Mancha, la Universidad de La Laguna i la Universitat de València-Estudi General 25 Escola de Doctorat  
  
  
  
ANNEX II  
  
UNIVERSITAT POLITÈCNICA DE VALÈNCIA  
  
GRAU  
Títol Nre. places Centre  
Grau en Disseny Arquitectònic d'Interiors 125/150/200/250 Escola Tècnica Superior d'Arquitectura  
Grau en Matemàtiques 76 Escola Tècnica Superior d'Enginyeria de Telecomunicació  
Grado en Enginyeria Física 75 Escola Tècnica Superior d'Enginyeria de Telecomunicació  
  
  
MÀSTER  
Títol Nre. places Centre/Branca  
Màster universitari Erasmus Mundus en Millora Genètica Vegetal / Erasmus Mundus Master in Plant Breeding - emPLANT+ per la Universitat Politècnica de València; Hungarian University of Agriculture and Life Sciences, MATE (Hongria); Institut Polytechnique UniLaSalle (França); Sveriges Lantbruksuniversitet-Swedish University of Agricultural Sciences (SLU) (Suècia); Università degli Studi di Milano (Italia) i Universität für Bodenkultur Wien-University of Natural Resources and Life Sciences (BOKU) (Austria) 30 Ciències  
Màster universitari Erasmus Mundus en Ones, Acústica, Vibracions, Enginyeria i So / Erasmus Mundus Master Programme in Waves, Acoustics, Vibrations, Engineering and Sound (WAVES) per la Universitat Politècnica de València; Aix-Marseille Université (França); Universidade de Coimbra (Portugal) i École Centrale de Marseille (França) 20 Enginyeria i Arquitectura  
Màster universitari Erasmus Mundus en Ciència en Enginyeria Textil / Erasmus Mundus Master in Science in Textile Engineering per la Universitat Politècnica de València; Hógskolan i Boräs (Suècia); Kyoto Institute of Technology (KIT) (Japó); Universiteit Gent (Bèlgica); University of West Attica (UNIWA) (Grècia) i Université de Haute-Alsace (França) 25 Enginyeria i Arquitectura  
  
  
  
  
ANNEX III  
  
UNIVERSITAT JAUME I DE CASTELLÓ  
  
GRAU  
Títol Nre. places Centre  
Grau en Ciències de l'Activitat Física i de l'Esport 60 Facultat de Ciències Humanes i Socials  
Grau en Intel·ligència Robòtica 30 Escola Superior de Tecnologia i Ciències Experimentals  
  
  
MÀSTER  
Títol Nre. places Centre  
Màster universitari en Tecnologia Geoespacial per la Universitat Jaume I de Castelló; Universidade Nova de Lisboa (Portugal) i Westfälische Wilhelms-Universität Münster (Alemanya). 16 Escola Superior de Tecnologia i Ciències Experimentals  
Màster universitari Erasmus Mundus en Robòtica Intel·ligent Marina i Marítima per la Universitat Jaume I de Castelló; Norges Teknisk-Naturvitenskapelige Universitet (Noruega); Université de Toulon et du Var (França) i Universidade de Lisboa (Portugal). 30 Escola Superior de Tecnologia i Ciències Experimentals  
  
  
  
  
ANNEX IV  
  
UNIVERSITAT MIGUEL HERNÁNDEZ  
  
MÀSTER  
Títol Nre. places Centre  
Màster universitari en Estadística Computacional i Ciència de Dades per a la Presa de Decisions 15 Centre d'Investigació Operativa  
Màster universitari en Fisioteràpia per a l'Abordatge del Dolor Neuromusculoesquelètic 35 Facultat de Medicina